Ադյանով (Դուբովսկի շրջան)
Ադյանով (), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Վեսյոլովսկի գյուղական համայնքի կազմի մեջ։

Անվանում 
Խուտորի անվանումն առաջացել է կալմիկական Ադյանով ազգանունից․ Խուրուլնի խուտորում Ադյանովների 4 ընտանիք է ապրել։ 19-րդ դարում Դ․ Ադյանովը եղել է Չունուսովսկայայի հարյուրապետը։

Ֆիզիկաաշխարհագրական բնութագիր 
Խուտորը տեղակայված է Արևելաեվրոպական հարթավայրի մաս կազմող Երգենի բարձունքի վրա՝ Սալ գետի ձախ ափի մոտ։ Տեղանքի ռելիեֆը հարթավայրային է, ունի ընդհանուր թեքվածություն դեպի հյուսիս, Սալ գետի ուղղությամբ՝ 46 մետր ծովի մակարդակից բարձրությամբ։

Ավտոմեքենայով խուտորից մինչև Դոնի Ռոստով քաղաք հեռավորությունը 320 կմ է, մինչև շրջկենտրոն՝ Դուբովսկոե գյուղ՝ 14 կմ, իսկ մինչև վարչական կենտրոն Վեսյոլի՝ 6.9 կմ։

Ժամային գոտի 
Ադյանովը, ինչպես ամբողջ Ռոստովի մարզը, գտնվում է Մոսկվայի ժամային գոտում (UTC +3:00)։

Պատմություն 
Խուտորը հիմնադրվել է 20-րդ դարի սկզբին (ոչ ուշ, քան 1926 թվականը)։

1939 թվականի դրությամբ՝ խուտորը մտնում էր Էրկետինովսկայա գյուղսովետի կազմի մեջ։ Խուտորում խորհրդային զինվորների եղբայրական գերեզմանոց կա։

Բնակչություն 
Ըստ 1926 թվականի համախորհրդային մարդահամարի տվյալների՝ բնակչությունը կազմել է 311 մարդ, որոնցից 267-ը վելիկոռուսներ էին, իսկ 39-ը՝ կալմիկ։ Իսկ ըստ 2002 թվականի համառուսաստանյան մարդահամարի տվյալների՝ բնակչությունը կազմել է 304 մարդ։

Փողոցներ 
Խուտորում կա 4 փողոց՝ Զելյոնայա, Մոլոդյոժնայա, Օկտյաբրսկայա և Կենտրոնական։

Ծանոթագրություններ 

Ռոստովի մարզի Դուբովսկի շրջանի բնակավայրեր